 Nyora kupfuurira kweiyi ndima - Muna 401 na402, Alaric akaita miedzo miviri yokupinda muItaly, asi akakundwa naStilicho. Muna 405-406, mumwe mutungamiriri wechiGoth, Radagaisus, akaedzawo kupinda muItaly, asi akakundwawo naStilicho. Muna 408, mambo weRoma yokuMadokero Flavius Honorius akarayira kuti Stilicho nemhuri yake vaurayiwe, ipapo akakurudzira vagari veRoma kuuraya makumi ezviuru avakadzi navana vavaGoth vaishumira muchiuto cheRoma. Pashure pacho, varwi vechiGoth vanenge 30 000 vakatiza vachienda kuna Alaric. Alaricwo akapinda muItaly, achida kumanikidza Honorious kuti amupe mvumo yokugadza vanhu vake muNorth Africa. MuItaly, Alaric akasunungura makumi ezviuru zvavaranda vechiGoth, uye muna 410 akadzingaguta reRoma. Kunyange zvazvo pfuma yeguta racho yakapambwa, vagari vomuguta racho vakanga vasina mhosva vakabatwa zvakanaka, uye zvivako zvishomanana chete ndizvo zvakapiswa. Alaric akafa nokukurumidza pashure pacho, uye akavigwa pamwe chete nepfuma yake muguva risingazivikanwi pasi porwizi rweBusento. 